privind semnarea, în numele Uniunii Europene, și aplicarea cu titlu provizoriu a Acordului sub forma unui schimb de scrisori dintre Uniunea Europeană și guvernul Insulelor Cook privind prelungirea Protocolului de punere în aplicare a acordului de parteneriat în domeniul pescuitului sustenabil dintre Uniunea Europeană și guvernul Insulelor Cook

Obiectivul protocolului este de a oferi posibilități de pescuit pentru navele Uniunii Europene în apele Insulelor Cook în conformitate cu avizele științifice și cu recomandările Comisiei pentru pescuitul în Oceanul Pacific de Vest și Central (WCPFC), în limitele surplusului disponibil. De asemenea, protocolul are drept obiectiv întărirea cooperării dintre Uniunea Europeană și guvernul Insulelor Cook, în vederea instituirii unui cadru de parteneriat pentru dezvoltarea unei politici sustenabile în domeniul pescuitului și exploatarea responsabilă a resurselor piscicole din zona de pescuit a Insulelor Cook, în interesul ambelor părți.

Pe această bază, Comisia propune Consiliului să autorizeze semnarea și aplicarea cu titlu provizoriu a schimbului de scrisori care permite prelungirea protocolului existent pentru o perioadă maximă de un an.

Pentru a se evita întreruperea activităților de pescuit ale flotei europene care operează în apele Insulelor Cook, este necesar ca decizia Consiliului de autorizare a acordului sub forma unui schimb de scrisori să fie adoptată în timp util pentru a permite semnarea acestuia de către ambele părți înainte de 13 octombrie 2020, atunci când expiră actualul protocol.

În prima rundă de negocieri (16 iulie 2020), negociatorii Uniunii Europene și ai Insulelor Cook au convenit că, dat fiind că negocierile sunt complexe, vor fi necesare mai multe runde de negocieri pentru a le finaliza. Prin urmare, cele două părți au convenit să prelungească actualul protocol pentru o perioadă maximă de un an, în conformitate cu mandatul Consiliului. Prelungirea a fost prevăzută într-un acord sub forma unui schimb de scrisori, parafat la 29 iulie 2020 la Bruxelles și Rarotonga (Insulele Cook).

Mandatul stipulează că, în cazul în care negocierile pentru un nou protocol la Acordul de parteneriat în domeniul pescuitului sustenabil dintre Uniunea Europeană și guvernul Insulelor Cook ar necesita mai mult timp decât s-a preconizat și pentru a se evita o perioadă semnificativă de întrerupere a activităților de pescuit, Comisia ar trebui să ajungă la un acord cu guvernul Insulelor Cook cu privire la o prelungire a protocolului actual, pentru o perioadă limitată de timp, dacă este posibil, de cel mult un an, continuând, în același timp, să depună eforturi pentru a ajunge la un acord privind un nou protocol în conformitate cu obiectivele menționate în mandat.

Comisia a apelat la un consultant independent pentru a efectua evaluările ex post și ex ante, în conformitate cu dispozițiile articolului 31 alineatul (10) din Regulamentul privind politica comună în domeniul pescuitului.

•Evaluările ex post/verificarea adecvării legislației existente

3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

Prelungirea cu un an a cadrului stabilit prin protocolul care expiră la 13 octombrie 2020 joacă un rol în cadrul procesului de negociere, având obiectivul de a asigura continuitatea activităților de pescuit ale flotei europene care operează în apele Insulelor Cook.

Propunere de

DECIZIE A CONSILIULUI

privind semnarea, în numele Uniunii Europene, și aplicarea cu titlu provizoriu a Acordului sub forma unui schimb de scrisori dintre Uniunea Europeană și guvernul Insulelor Cook privind prelungirea Protocolului de punere în aplicare a acordului de parteneriat în domeniul pescuitului sustenabil dintre Uniunea Europeană și guvernul Insulelor Cook

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (5),

având în vedere propunerea Comisiei Europene,

întrucât:

(1)Acordul de parteneriat în domeniul pescuitului sustenabil dintre Uniunea Europeană și guvernul Insulelor Cook (denumit în continuare „acordul”), aprobat prin Decizia (UE) 2017/418 a Consiliului, a intrat în vigoare la 10 mai 2017. Protocolul de punere în aplicare a acordului (denumit în continuare „protocolul”) a fost aplicat cu titlu provizoriu de la 14 octombrie 2016, pentru o perioadă de patru ani.

(2)Protocolul expiră la 13 octombrie 2020.

(3)La 7 iulie 2020, Consiliul a autorizat Comisia să deschidă negocierile cu Insulele Cook în vederea încheierii unui nou protocol de punere în aplicare a Acordului de parteneriat în domeniul pescuitului sustenabil.

(4)Până la finalizarea negocierilor pentru reînnoirea protocolului, Comisia a negociat, în numele Uniunii Europene, un Acord sub forma unui schimb de scrisori privind prelungirea, pentru o perioadă maximă de un an, a Protocolului de punere în aplicare a acordului de parteneriat în domeniul pescuitului sustenabil dintre Uniunea Europeană și guvernul Insulelor Cook. Negocierile s-au încheiat cu succes și schimbul de scrisori a fost parafat la 29 iulie 2020.

(5)Scopul acordului sub forma unui schimb de scrisori este de a permite Uniunii și guvernului Insulelor Cook să colaboreze în continuare pentru a promova o politică sustenabilă în domeniul pescuitului și exploatarea responsabilă a resurselor piscicole în apele Insulelor Cook și pentru a permite navelor Uniunii să pescuiască în apele respective.

(6)Prin urmare, acordul sub forma unui schimb de scrisori trebuie semnat în numele Uniunii, sub rezerva încheierii sale la o dată ulterioară.

(7)Pentru a asigura continuitatea activităților de pescuit ale navelor Uniunii în apele Insulelor Cook, acordul sub forma unui schimb de scrisori trebuie să se aplice cu titlu provizoriu,

ADOPTĂ PREZENTA DECIZIE:

Articolul 1

Semnarea Acordului sub forma unui schimb de scrisori dintre Uniunea Europeană și guvernul Insulelor Cook privind prelungirea Protocolului de punere în aplicare a acordului de parteneriat în domeniul pescuitului sustenabil dintre Uniunea Europeană și guvernul Insulelor Cook (denumit în continuare „acordul sub forma unui schimb de scrisori”), care expiră la 13 octombrie 2020, se aprobă în numele Uniunii, sub rezerva încheierii acordului respectiv.

Textul acordului sub forma unui schimb de scrisori se atașează la prezenta decizie.

Articolul 2

Secretariatul General al Consiliului stabilește instrumentul prin care se acordă puteri depline persoanei sau persoanelor desemnate de negociatorul acordului sub forma unui schimb de scrisori pentru semnarea acordului respectiv, sub rezerva încheierii acestuia.